32003R0313
L 046/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 313/2003 НА СЪВЕТА
от 18 февруари 2003 година
за разширение обхвата на Регламент (ЕО) № 310/2002 относно някои ограничителни мерки по отношение на Зимбабве
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално членове 60 и 301 от него,
като взе предвид Обща позиция 2003/115/ОВППС на Съвета от 18 февруари 2003 г. за изменение и разширяване на Обща позиция 2002/145/ОВППС относно ограничителни мерки по отношение на Зимбабве (1)
като взе предвид предложението на Комисията,
като има предвид, че:
(1)
Регламент (ЕО) № 310/2002 от 18 февруари 2002 г. относно някои ограничителни мерки по отношение на Зимбабве (2) изтича на 20 февруари 2003 г. и член 13 от посочения регламент изрично предвижда възможност за подновяване.
(2)
Имаше нарушения при ситуацията в Зимбабве, където се проявяват сериозни нарушения на правата на човека, свободата на мнение, сдружаване и мирни събирания.
(3)
Следователно Обща позиция 2003/115/ОВПС предвижда разширение до 20 февруари 2004 г. на ограничителните мерки, предвидени с Обща позиция 2002/145/ОВПС от 18 февруари 2002 г., относно ограничителни мерки по отношение на Зимбабве (3). По-специално, тези мерки включват замразяване на средства, финансови сметки или икономически източници на индивидуални членове на правителството и физически или юридически лица, свързани с тях, както и забрана на износ на оборудване, което би могло да се използва за вътрешна репресия, и забрана на технически консултации, помощ или обучение, свързано с военни дейности.
(4)
Следователно срокът на действие на Регламент (ЕО) № 310/2002 следва да бъде удължен за още 12 месеца,
ПРИЕ НАСТОЯЩИЯ РЕГЛАМЕНТ:
Член 1
Периодът на прилагане на Регламент (ЕО) № 310/2002 се удължава с 12 месеца, до 20 февруари 2004 г., ако неговият период на прилагане не се поднови.
Член 2
Настоящият регламент влиза в сила от деня на публикуването му в Официален вестник на Европейския съюз.
Той се прилага от 21 февруари 2003 г.
Настоящият регламент е задължителен в своята цялост и се приляга пряко във всички държави-членки.
Съставено в Брюксел на 18 февруари 2003 година.